
a bölcsődében, nevelési-oktatási intézményekben  fizetendő  térítési díjának megállapításáról szóló …./2014.(…) rendelethez 

1./ A rendelet-tervezet társadalmi, gazdasági, költségvetési hatása

A rendelet-tervezetben foglalt intézményi térítési díjak nem változtak az előző évi díjakhoz képest, pontosítás történt a lisztérzékeny gyerekek ellátásával kapcsolatosan, a középiskolai ellátás térítési díjának meghatározásánál is megállapításra került a lisztérzékeny gyerekek ellátásához kapcsolódó díjtétel.  
2./ A rendelet-tervezet környezeti és egészségi hatása

A rendelet-tervezetnek környezeti és egészségi hatása nincs.

3./ A rendelet-tervezet adminisztratív terheket befolyásoló hatása

Jelen rendelet-tervezettel  adminisztratív teher nem jelentkezik. 

4./ A jogszabály megalkotásának szükségessége

A rendelet megalkotását a jogszabályi változások tették szükségessé, valamint a lisztérzékeny gyermekek ellátásának pontosítása.
5./ A jogszabály alkalmazásához szükséges személyi, tárgyi, szervezeti és pénzügyi  feltételek

A jogszabály alkalmazásához a személyi, pénzügyi, tárgyi, szervezeti feltételei rendelkezésre állnak.

Indokolás
a bölcsődében,  nevelési-oktatási intézményekben  fizetendő térítési díjak megállapításáról szóló   …/2014.(IV….) rendelethez
Martfű Város Önkormányzatának Képviselő-testülete az önkormányzati intézményekben fizetendő térítési díjak megállapításáról szóló jelenleg hatályos rendelete tartalmazza a 2013 január elsejétől alkalmazandó térítési díjakat. Az új rendelet megalkotását a jogszabályi változások tették szükségessé, hiszen az általános iskola és a középiskola 2013 január elsejétől nem önkormányzati fenntartású intézmény. A térítési díjtételek nem változtak az új rendeletben. A gyermekétkeztetést biztosító Martfű Város Önkormányzata Gyermekjóléti és Szociális Szolgáltató Központ intézményvezetőjének tájékoztatása szerint az eddigi nyersanyagnorma és a teljesíthetőség alapján nem indokolt az étkezési norma emelése, viszont a lisztérzékeny gyerekek ellátásának díjtételeinél a középiskolai lisztérzékeny gyerekek ellátásának díjtételei is meghatározásra kerültek. Továbbra sem állapít meg az önkormányzat  bölcsődei intézményi gondozási díjat.
Részletes indokolás

1. §-hoz

A bölcsődei, nevelési és oktatási intézményekben alkalmazandó étkeztetésben fizetendő intézményi étkeztetési díjak megállapítását tartalmazza. 
2. §-hoz

Az intézményi térítési díjra vonatkozó rendelkezést tartalmazza

3. §-hoz

A bölcsődei intézményi gondozási  díjról rendelkezik.

4. §-hoz

A rendelet  a hatályba léptető és hatályt vesztő  rendelkezéseket tartalmazza. 
Martfű, 2014. április 17.

dr. Kiss Edit 

polgármester

